projecte-aina/catalan_government_crawling huggingface dataset:
Oberta la preinscripció de la 19a edició del Màster en Drogodependències de la UB, que concentrarà les classes en horari de divendres matí i tarda
La nova edició del Màster en Drogodependències de la Universitat de Barcelona (UB) concentrarà les seves classes en horari de divendres matí i tarda per facilitar l'assistència d'alumnes que treballen o residents fora de Barcelona.
El curs s'iniciarà a l'octubre d'aquest any i finalitzarà el juny de 2021 i les classes teòriques es duran a terme de forma presencial els divendres de 9:30h a 14:00h i de 15:00 a 18:00h.
El Programa inclou un mínim de 900 hores de formació presencial (82 crèdits ECTS amb 500h de pràctiques).
El Màster va començar a impartir-se el curs 1986-1987 i compta amb una àmplia participació de professorat expert en la matèria que provenen de la pràctica professional assistencial i preventiva, complementada amb la visió analítica de diferents professors universitaris i compta amb el suport de la Sub-direcció General en Drogodependències.
Organitza: Universitat de Barcelona
On: Carrer de la Ciutat de Granada, 131, 08018 Barcelona
Preu: El preu és de 3.350,00 € per curs amb opcions de finançament.
Requisits: Llicenciatura, graduació o diplomatura universitària en ciències de la salut o de la intervenció social.
Per altres formacions universitàries, cal consultar.
IL3, Institut de Formació Contínua de la UB
Carrer de la Ciutat de Granada, 131
Està dissenyat a l'estil dels videojocs actuals, en els quals la dificultat creix a mesura que es passen les pantalles, fet que el fa més atractiu per a l'alumnat.
Els centres interessats a participar-hi rebran la visita, prèviament concertada, d'un formador, que serà l'encarregat de dinamitzar la tasca de prevenció amb els alumnes i de repartir el material de suport.
A partir d'aquest moment, els estudiants tindran un mes per practicar amb el joc i aconseguir la millor puntuació possible.
Un cop passat un mes des de la visita al centre, el formador s'encarregarà de recollir les puntuacions dels alumnes, que els permetran participar en un concurs d'àmbit estatal.
Als nois i noies de 10 a 12 anys i al professorat.
En els àmbits escolar i del lleure.
El congrés se celebrarà els dies 6 i 7 d'octubre a Barcelona
Sota el lema "Cap a una farmacopea cannàbica", la tercera edició del Congrés CANNABMED pretén consolidar la trobada com l'esdeveniment científic i social més rellevant sobre cànnabis terapèutic a Espanya.
Una vegada més, la forma i els continguts de l'esdeveniment són el resultat del treball conjunt amb la Unió de Pacients per la Regulació del Cànnabis (UPRC), co-organitzadors i, com a novetat, també per part de la Societat Clínica d'Endocannabinologia, el col·lectiu de professionals de la salut sorgit de la II edició de CANNABMED l'any 2018.
El dimarts 6 d'octubre, al llarg de la primera jornada que se celebrarà al Col·legi Oficial de Farmacèutics de Barcelona, es compartiran el coneixement i les experiències més rellevants en l'àmbit científic, polític i legal.
La convocatòria va dirigida a professionals de la salut, els quals podran obtenir crèdits formatius (acreditats pel Consell Català de la Formació Continuada de les Professions Sanitàries).
La programació i espai del dimecres 7 d'octubre estan pendents de confirmar (consultar enllaç al programa).
El dia 6 la jornada tindrà lloc al Col·legi de Farmacèutics de Barcelona (Carrer de Girona 64, 08009 Barcelona) i el dia 7 està pendent de confirmar el lloc (consultar enllaç al programa).
Organitza: ICEERS i la Unió de Pacients per la Regulació del Cànnabis (UPRC)
Inscripcions: Professionals i Públic
Del 2 al 9 d'octubre se celebra la IX edició de la Setmana Catalana de la Prevenció del Càncer (SECAPC), que cada any organitza la Federació Catalana d'Entitats contra el Càncer (FECEC).
La Setmana té l'objectiu de sensibilitzar la població a adoptar estils de vida saludables seguint les 12 recomanacions del Codi Europeu contra el càncer per reduir el risc de patir càncer.
Entre aquestes recomanacions hi ha la de limitar el consum d'alcohol per reduir el risc, o no beure'n com a la millor opció per a la prevenció del càncer.
El consum d'alcohol s'associa a més de 200 malalties, entre les quals s'inclouen diferents tipus de càncer, com ara els de tracte digestiu superior (cavitat bucal, faringe, laringe i esòfag) i els de colon, fetge i pit (aquest últim, en dones).
Fins i tot els consums considerats com a moderats poden comportar risc de desenvolupar aquestes malalties.
En general, el millor que es pot fer per reduir el risc és beure menys i no prendre més d'una unitat de beguda estàndard d'alcohol (UBE)* al dia.
Aquest vincle causal entre l'alcohol i diversos càncers es recull en el Monogràfic " ALCOHOL I CÀNCER, PREVENCIÓ I REPTES ", així com en diversos articles d'organismes internacionals, com l'OMS (Organització Mundial de la Salut): Cancer prevention, Raising awareness of the link between alcohol and cancer, o el CDC (Centers for Disease Control and Prevention): El alcohol y el cáncer, Preventing Cancer by Reducing Excessive Alcohol Use.
* A l'Estat espanyol, una unitat de beguda estàndard (UBE) conté 10 g d'alcohol pur i equival a una cervesa, una copa de vi o un cigaló o (xopet); els destil·lats (whisky, conyac, combinats) equivalen a 2 UBE.
En altres països, les UBE poden equivaler a més grams d'alcohol (al Canadà, 1 UBE = 12 g d'alcohol) o menys (a Anglaterra, 1 UBE = 8 g d'alcohol).
En el marc del cicle mensual de Sessions Científiques organitzades per l'Agència de Salut Pública de Barcelona (ASPB), la sessió del passat 29 de setembre es va dedicar als jocs d'atzar i els riscos associat, tant per a la salut com a nivell social.
En aquesta la sessió científica, moderada per Montse Bartroli de l'ASPB, hi van participar J oan Colom, sub-director general de Drogodependències de l'Agència de Salut Pública de Catalunya, Vega González-Bueso, directora i gerent d'Atenció i Investigació de Socioaddiccions (AIS) i Catrina Clotas de l'ASPB, tres persones referents per poder abordar la problemàtica des de la visió de la Salut Pública.
Joan Colom, amb la seva ponència titulada "Evolució i estat actual del joc patològic a Catalunya: estratègies preventives i assistencials", va presentar la situació actual del joc patològic a Catalunya amb dades epidemiològiques per contextualitzar les diferents problemàtiques, i la dimensió econòmica del què representa avui el negoci del Joc i les estratègies del mercat.
També va fer un repàs de totes les accions que s'estan duent a terme a Catalunya, tant des del punt de vista normatiu com de les actuacions en prevenció, els programes educatius existents, la formació a professionals, o la pròpia Xarxa de recursos públics.
Per la seva part, Vega González-Bueso va presentar " Trastorn de Joc per apostes: abordatge terapèutic i prevenció des de la vessant pública", on també va analitzar el pas que ha suposat que el Manual Diagnòstic i Estadístic de Trastorns Mentals (DSM-V) consideri el Joc patològic com una addició.
Finalment, Catrina Clotas va tancar les intervencions amb ­" ­El negoci dels jocs d'atzar: una perspectiva des de la salut pública", on va presentar els principals resultats de l' article publicat per l'ASPB a la Revista Española de Salud Pública amb el mateix títol.
Podeu veure aquesta sessió científica " Els jocs d'atzar, una perspectiva des de la salut pública " al canal de YouTube de l'ASPB.
L'ASPB organitza periòdicament (el tercer dimarts de cada mes, de manera general) sessions científiques obertes.
Aquest espai de debat científic esdevé una oportunitat per compartir coneixements, dubtes i experiències amb altres professionals de la salut pública i d'àmbits relacionats.
El treball, publicat a BMJ Open, detecta que en les zones d'alta pressió turística hi ha més elements relacionats amb l'alcohol visibles des de la via pública
L'estudi " Assessing the association between tourism and the alcohol urban environment in Barcelona: a cross-sectional study " ("Avaluant l'associació entre el turisme i l'alcohol a l'entorn urbà a Barcelona: un estudi transversal"), publicat recentment a BMJ Open (BMJ Journals), demostra que a les zones més turístiques de Barcelona s'hi troben més elements relacionats amb l'alcohol visibles des de la via pública comparat amb altres àrees de la ciutat.
En concret, l'estudi va analitzar la presència d'elements relacionats amb la disponibilitat (bars, restaurants, supermercats, botigues de queviures on venguin alcohol, etc.) i amb la promoció (com ara anuncis en marquesines o autobusos i para-sols, taules i cadires amb logotips de marques de begudes alcohòliques) durant els anys 2017 i 2018 (abans de la pandèmia de la Covid-19).
Els autors van analitzar la presència d'aquests elements perquè és conegut que contribueixen a la normalització del consum d'alcohol en les persones.
Segons les seves investigacions, fins al moment, els estudis que analitzaven la presència d'elements relacionats amb l'alcohol en la població trobaven una associació amb el nivell socioeconòmic i observaven una major presència (per exemple de bars i restaurants) en les zones de menor nivell socioeconòmic.
A Barcelona, en canvi, es demostra que la presència d'aquests elements està relacionada amb el turisme.
D'aquesta manera, es van trobar més bars, restaurants, botigues i elements de promoció de l'alcohol en les zones més turístiques de la capital catalana.
Els investigadors destaquen que la densitat d'elements relacionats amb la disponibilitat de l'alcohol trobada a Barcelona és la més alta trobada en un estudi fins ara.
Això significa que a Barcelona la població està molt exposada a l'elevada disponibilitat de l'alcohol, i que, a més a més, la majoria d'establiments que ofereixen alcohol tenen elements que el promocionen.
Si t'angoixa el consum d'un familiar, de la teva parella o d'una amistat; si sents que no pots fer-hi res o no saps com parlar-li d'aquest tema; si el consum d'alguna persona propera o el vostre està deteriorant la vostra relació, o tens preguntes sobre com actua alguna substància, els riscos que té o altres aspectes, o bé necessites informació sobre els recursos de la xarxa assistencial.
Hi ha un servei confidencial, gratuït i de qualitat que pot atendre les teves preocupacions i els teus dubtes.
Línia Verda és un servei d'informació i orientació i acollida, on es pot adreçar qualsevol persona que vulgui fer una consulta relacionada amb les drogues i les addicions.
Els serveis concrets que ofereix són:
Podeu fer la consulta de forma gratuïta i anònima:
L'estiu és un període propici d'oci i que sovint va relacionat amb la triada, diversió, risc i consum d'alcohol i altres drogues com són el tabac, cànnabis, cocaïna, MDMA o amfetamines, entre altres.
Per un estiu i unes festes respectuoses que promogui la salut i la convivència.
Nova campanya de Salut per un estiu amb prevenció, segur i saludable en el context de la pandèmia de la COVID-19
Aquestes tres guies s'han elaborat de forma coordinada entre professionals especialistes de la pediatria, psiquiatria i psicologia de l'Hospital de la Vall d'Hebron, l'Hospital Sant Joan de Déu i l'Hospital Clínic de Barcelona, que són els centres de referència a Catalunya per a la detecció i abordatge dels trastorns de l'espectre alcohòlic fetal, i la Sub-direcció General de Drogodependències, amb el suport del Servei de Salut Maternoinfantil de l'Agència de Salut Pública de Catalunya, en el marc del treball conjunt amb l'Institut Català de l'Acolliment i l'Adopció (ICAA).
Les tres publicacions pretenen ser eines pràctiques per a que tothom que vulgui o ho necessiti pugui fer-ne ús i aplicar-les en els diferents contextos: a casa, a l'escola i a la consulta.
Aquestes guies són la continuïtat de l' Estudi sobre els TEAF en persones adoptades de Europa de l'Est i del projecte de col·laboració amb l' Institut Català de l'Acolliment i l'Adopció (ICAA).
Discapacitat, dependència i malaltia mental.
Família i escola; diversitat i necessitats educatives especials; treball amb l'alumnat; plans individualitzats; projectes educatius inclusius...
Prevenció; abordatge; cribratge; diagnòstic; recursos assistencials...
L'estigma pot ser entès com un atribut, comportament o reputació que desprestigia socialment.
En aquest context, els problemes relacionats amb addiccions poden ser particularment susceptibles a l'estigma (John F. Kelly, 2009).
L'estigma en l'àmbit de la salut descriu un procés sociocultural en el que es devaluen grups socials i aquests són rebutjats i exclosos en base a una condició de salut socialment desacreditada (Weiss, M. 2006).
L'estigma es pot entendre com un atribut negatiu que torna diferent a la perdona, i se la menysprea per aquesta condició (deformacions físiques, defectes en el caràcter, singularitats de grups ètnics, nacionals o religiosos...)
Els trastorns addicitus són malalties reconegudes per l'OMS com un problema de salut però amb possibilitat de tractar-se i, conseqüentment, rehabilitar-se.
Tanmateix, en aquest procés de rehabilitació, hi juguen molts factors en contra i l'estigma pot ser-ne un dels més importants.
La por a ser etiquetat de manera pejorativa i la por al rebuig social i la discriminació ocasiona pèrdua de l'autoestima per part de la persona afectada (auto-estigma) i que aquesta oculti la malaltia i que no en vulgui parlar-ne obertament, cosa que dificulta l'accés als serveis de salut i als tractament efectius ( Barrio et al., 2015 ).
A més, l'estigma comporta l'associació de la persona amb un conjunt de prejudicis que acaben per desacreditar-la com a ens amb capacitat de prendre decisions competents sobre un mateix.
Priorització a nivell transversal en tots els programes i polítiques de drogues
La SGD treballa per a situar la persona amb problemes relacionats amb les addiccions al centre de les polítiques i els programes, sigui quina sigui la seva identitat de gènere o cultural, la seva classe socioeconòmica i el territori on viu, per tal que pugui actuar amb estratègies d'afrontament i autoprotecció davant dels diferents reptes i necessitats que es presentin en relació amb el consum d'alcohol, tabac i altres drogues i els altres comportaments potencialment additius.
La SGD treballar per facilitar l'accés al coneixement i a la informació de qualitat, reconèixer l'expertesa adquirida per la persona en el seu procés vital i combatre l'estigma associat respectant-ne sempre els seus drets
El respecte als drets de la persona amb drogodependències o addiccions comportamentals (DAC) i de les persones afectades per les DAC d'altri:
La veu de la ciutadania i de les persones que consumeixen i/o afectades en la cocreació de polítiques i serveis
o Federació Catalana de Drogodependències
Programa embaràs sense alcohol dins del nou protocol de seguiment de l'embaràs de Catalunya
Document de consens pel cribratge del TEAF dins de la nova edició del Protocol d'Activitats Preventives i de promoció de la Salut a l'edat pediàtrica (Infància amb Salut) (en preparació )
Capítol específic sobre el TEAF adreçat als equips de pediatria d'atenció primària de tota Catalunya
Des de l'Agència de Salut Pública, en els Servei de Salut Maternoinfantil (Sub-direcció General de Promoció de la salut) i la Sub-direcció General de Drogodependències es planifiquen, coordinen i proposen línies d'actuació.
Seria beneficiós per ell/ella l'assistència obligatòria a un programa de tractament
Es mereix algun tipus de sanció o càstig
No m'agradaria tenir-lo com a veí/veïna
Actuarà de forma violenta contra altres
L'addicció és deguda a la seva personalitat o manera de ser
L'addicció és causada per les seves pròpies decisions
Aquesta persona no és capaç de prendre decisions competents en la seva vida
Aquesta persona no podrà deixar de consumir mai
Respondre amb bastant o molt d'acord a la majoria de preguntes, denota una tendència a estigmatitzar les persones amb trastorns addictius.
Aquesta formació queda temporalment anul·lat, a l'espera de concretar una nova data.
La prescripció social és un mecanisme a través del qual un professional de la salut i un pacient identifiquen junts activitats de la comunitat per millorar la seva salut i el seu benestar.
Es tracta d'oferir alternatives a la medicalització dels malestars emocionals de la vida quotidiana a persones amb limitat benefici de la medicina tradicional i que perceben manca de participació social o sentiment de solitud o estan en risc d'aïllament social.
Els objectius de la PrS són la provisió d'alternatives a l'atenció primària, l'augment de participació comunitària, la reducció de l'aïllament social i la millora de la salut mental positiva així com la qualitat de vida dels pacients.
En el marc del Programa de Prescripció Social i Salut (PrSiS) desenvolupat per l'equip de prevenció i promoció de la salut mental de la Sub-direcció General de Drogodependències, s'ofereix una formació específica pels Centres d'Atenció Primària (CAP) que fan PrS o bé que estan interessats en dur-la a terme al seu CAP, es tracta d'una formació de formadors.
La formació té per objectiu proporcionar coneixements i habilitats als professionals de l'atenció primària per implementar el Programa de Prescripció Social i Salut.
El curs utilitzarà serà teòric i pràctic.
La primera part consisteix en una explicació i debat dels conceptes claus i exemples d' implementació de la PrS, i es proporcionarà un temps suficient per a la participació dels professionals, per aclarir dubtes i per a la planificació de passos i accions necessaris per a la implementació del Programa PrSiS en cada context específic.
La segona part estarà enfocada en les eines concretes disponibles, hi haurà exposicions curtes on es presentarà el material i les tècniques, posteriorment es faran exercicis en petits grups en forma de pràctica de casos, role-play, amb la intenció de preparar als alumnes per començar i seguir amb la implementació del programa i formar a la resta de professionals del centre d'atenció primària.
Aquest curs va dirigit a tots aquells professionals dels EAP de la Regió Sanitària de Barcelona prioritzats per l'Agència de Salut Pública de Catalunya, l'Agència de Salut Pública de Barcelona i el CatSalut.
Els participants seran formadors de la resta de professionals del seu EAP.
Per obtenir l'acreditació del curs és imprescindible assistir al 100% de les sessions.
Per què fer un programa de PrS?
En què consisteix el Programa PrSiS
Com explicar el programa a l'equip d'atenció primària
La Sub-direcció General de Drogodependències.
Els dubtes i les incerteses que genera la situació actual degut a la COVID-19 obliga a plantejar vàries alternatives per tal d'estar preparades als diferents escenaris que ens podem trobar en els propers mesos.
Les administracions continuaran apostant per l'educació per la salut a les aules?.
Davant tot plegat, la Xarxa Perifèrics convoca aquesta trobada d'intercanvi d'experiències entre tècniques i tècnics per tal d'obrir un espai de debat i compartir eines que ajudin a afrontar els reptes d'aquest futur immediat.
On: La trobada serà novament a través de la plataforma Zoom.
S'enviarà l'enllaç a través del correu electrònic a totes aquelles persones s'hagin inscrit.
Inscripcions: Inscripció gratuïta però obligatòria en aquest enllaç.
Més informació: http://periferics.cat/
La jornada, que serà virtual, se celebrarà el 25 de setembre i se centrarà en la Covid-19 i l'impacte en el consum d'alcohol i altres drogues
L'Organització Panamericana de la Salut i la xarxa INEBRIA Latina organitzen el seminari web "Covid-19 i l'impacte en el consum d'alcohol i altres drogues i sobre la implementació d'intervencions breus a Amèrica Llatina" que es realitzarà divendres 25 de setembre de 17:00 a 19:30 hores (CEST).
Aquest webinar constarà de presentacions sobre l'impacte de la Covid-19 sobre el consum d'alcohol i altres drogues, així com la implementació d'intervencions breus, d'acord amb l'experiència i investigació incipient en diversos països d'Hispanoamèrica i Amèrica Llatina.
L'acte és gratuït, en espanyol i obert als membres d'INEBRIA i totes les persones interessades.
Una de les presentacions del webinar anirà a càrrec del Dr.
Joan Colom, sub-director general de Drogodependències del Departament de Salut: "Covid-19 i l'oportunitat per a les intervencions breus telemàtiques a Catalunya".
INEBRIA és una xarxa internacional de persones investigadores, formuladores de polítiques, professionals i altres parts interessades en el potencial de les intervencions breus en la salut i altres entorns per a reduir els danys produïts pel consum d'alcohol i altres drogues.
El seu objectiu és proporcionar lideratge mundial en el desenvolupament, avaluació i implementació de pràctiques basades en evidència en l'àrea d'identificació primerenca i intervenció breu per a l'ús de substàncies perilloses i nocives.
Persones amb discapacitat: Informació sobre els recursos en matèria de discapacitat (com es reconeix la situació de discapacitat; serveis d'informació, orientació i valoració; serveis socials per a persones amb discapacitat, etc.).
Persones amb dependencia: Informació i recursos tant per a la ciutadania com per al personal cuidador o els professionals del sector.
Persones amb malaltia mental: Informació sobre les competències que té el Departament de Treball, Afers Socials i Família pel que fa a la planificació de prestacions, serveis i recursos, amb l'objectiu de millorar la qualitat de vida de les persones amb malaltia mental.
Persones amb addiccions: Recursos socials i de reinserció que es planifiquen i s'ofereixen des del Departament de Treball, Afers Socials i Famílies.
Dincat: Dincat és la federació que vetlla per la defensa dels drets, la dignitat i la millora de la qualitat de vida de les persones amb discapacitat intel·lectual o del desenvolupament i les seves famílies a Catalunya.
Respir en famílies acollidores i lleure: Els programes Respir de la Diputació de Barcelona tenen com a objectiu donar suport i descans temporal a famílies que tenen a càrrec persones amb discapacitat i/o trastorns de salut mental, amb l'objectiu de millorar-ne la qualitat de vida i prevenir situacions de sobrecàrrega i estrès.
XANASCAT: Xarxa Nacional d'Albergs Socials de Catalunya.
Federació Catalana d'Esports per a Persones amb Discapacitat Intel·lectual: Entitat sense afany de lucre que té com a objectiu principal millorar la qualitat de vida del col·lectiu i fomentar-ne la inclusió a la societat a través de l'esport i el lleure.
ASDI Sant Cugat: Associació que treballa a favor de de les persones amb discapacitats físiques i psíquiques de Sant Cugat del Vallès.
Aspanin: Associació que treballa a favor de les persones amb discapacitat intel·lectual de Badalona.
Visual TEAF: Associació de famílies d'infants amb TEAF.
SAF Group: Associació de famílies d'infants amb TEAF.
AFASAF: Associació de famílies afectades de SAF
Manual d'accés als serveis per a persones amb discapacitat del Departament de Treball, Afers Socials i Família: Serveis per a persones amb discapacitat
Guia jurídica per a famílies amb infants afectats del Síndrome de l'Alcoholisme Fetal
La Jornada Cocaonline és un espai de trobada per a professionals en l'àmbit de les drogues.
Aquesta VIè edició es centrarà en la relació que s'estableix entre el consum de cocaïna i la sexualitat, amb especial èmfasi amb els col·lectius Lesbià, Gai, Transsexual i Bisexual (LGTB) i les treballadores sexuals.
Experts en la temàtica oferiran eines per poder abordar els consums de cocaïna entre els diferents col·lectius.
La Jornada inclou un taller participatiu sobre les estratègies d'intervenció en el col·lectiu LGTB.
Fundació Igenus amb la col·laboració de l'Agència de Salut Pública de Catalunya
Sala d'Actes de l'Agència de Salut Pública de Catalunya.